Държавен вестник, бр. 94, 2013 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  94
директна доставка на малки количества яйца 
по реда и съгласно изискванията, определени 
в Наредба № 26 от 2010 г. за специфичните 
изисквания за директни доставки на малки 
количества суровини и храни от животински 
произход (обн., ДВ, бр. 84 от 2010 г.; изм. с Ре-
шение № 16678 от 16.12.2011 г. на ВАС – бр. 46 
от 2012 г.), от производителя: 
1. до краен потребител или местен обект 
за търговия на дребно, разположен в същата 
административна област, на който е ползва-
тел, наемател или собственик извършващият 
доставката първичен производител (фермер 
или сдружение на фермери);
2. до местни обекти за обществено хране-
не, разположени в същата административна 
област;
3. до общински пазари, разположени в 
същата административна област.“ 
§ 4. В наименованието на раздел II думите 
„за консумация“ се заличават.
§ 5. Член 3 се изменя така:
„Чл. 3. (1) Яйцата по чл. 2а се маркират с 
код на производителя. 
(2) Собствениците на животновъдни обекти 
и производителите, отглеждащи до 50 ко-
кошки, които предлагат яйца на общинските 
пазари, могат да не маркират яйцата с код на 
производителя, при условие че на мястото на 
продажбата са посочени номерът на фермата 
и името на производителя.“
§ 6. В чл. 3а след думата „яйцата“ думите 
„за консумация“ се заличават, а след думи-
те „екстра качество“ се добавя „екстра или 
екстра пресни“.
§ 7. Създава се раздел ІІа „Качествени 
характеристики на яйцата“ с чл. 3б и 3в:
„Раздел ІІа 
Качествени характеристики на яйцата
Чл. 3б. Яйцата се окачествяват според 
преснотата, морфологичните си качества и 
начина на съхранение, както следва:
1. клас „А“ или „пресни яйца“, в т.ч. група 
„екстра качество“;
2. клас „Б“ – яйца, които не отговарят на 
изискванията за категория „А“.
Чл. 3в. (1) Окачествените и готовите за 
предлагане на пазара яйца клас „A“ трябва 
да имат следните качествени характеристики:
1. черупка и кутикула: нормална форма, 
чисти и неповредени;
2. въздушна камера: височина, ненадвиша-
ваща 6 мм, неподвижна; за яйцата, които ще 
се продават в категория „екстра“, не трябва 
да надвишава 4 мм;
3. жълтък: видим при овоскопиране като 
сянка с неясни контури; без значителни 
отклонения от централното положение при 
въртене на яйцето;
4. белтък: ясно прозиращ;
5. зародиш: незабележимо развитие;
6. чужди тела: не се разрешава;
7. особен мирис: не се разрешава.
(2) Яйцата клас „A“ не трябва да се измиват 
или почистват преди или след сортирането 
освен в случите, предвидени в член 3 от Ре-
гламент 589/2008. 
(3) Яйцата клас „A“ не трябва да бъдат под-
лагани на никакви обработки за консервиране, 
нито да бъдат охлаждани в помещения или 
заводи, където температурите се поддържат 
изкуствено по-ниски от + 5 °C. Не се смятат 
за охладени яйца, когато са транспортирани 
при температура под + 5 °С за по-малко от 
24 часа или когато са изложени за продажба 
в обект за търговия на дребно за не повече 
от 72 часа.
(4) Яйцата от клас „Б“ са яйца, които не 
отговарят на качествените характеристики, 
предвидени в т. 1. Яйцата от клас „A“, които 
вече не притежават посочените характерис-
тики, може да бъдат прекласирани в яйца 
клас „Б“.“
§ 8. В чл. 4 се правят следните изменения 
и допълнения:
1. Алинея 3 се изменя така:
„(3) Яйцата от клас „Б“ могат да се доставят 
само на обекти на хранителната промишле-
ност и се маркират върху черупката с кода на 
производителя и ясно видима червена точка 
с диаметър най-малко 5 мм.“
2. Създава се ал. 4:
„(4) Не се маркират с код на производите-
ля замърсени или пукнати яйца със запазена 
подчерупкова ципа, когато маркирането не е 
възможно по технически причини.“
§ 9. В чл. 5 думите „от клас „А“ се заличават.
§ 10. В чл. 7, ал. 2 се правят следните из-
менения и допълнения:
1. Основният текст се изменя така:
„(2) Опаковките на яйцата за промишле-
ни цели са с червен етикет или лента, върху 
които ясно и четливо е изписано:“.
2. Създава се т. 3:
„3. името и адреса на оператора, за който 
са предназначени яйцата, и името и адреса 
на оператора, който ги изпраща.“
§ 11. В чл. 7а се създава ал. 4:
„(4) Маркиране на опаковки с яйца от 
категория „екстра“:
1. думите „екстра“ или „екстра пресни“ 
могат да се използват като допълнително 
указание върху опаковките, съдържащи яйца 
от клас „А“, до деветия ден след снасянето 
на яйцата;